
Szentendre Város Önkormányzat Képviselő-testületének

2023. május 24-i üléséről készült jegyzőkönyvéből

17.
Előterjesztés Bogdányi út 41. szám alatti műemlék épület részleges felújítási munkálatai és értékesítése tárgyában

Előadó: Fülöp Zsolt polgármester
Szentendre Város Önkormányzat Képviselő-testületének

108/2023. (V.24.) Kt. sz. határozata:

Szentendre Város Önkormányzat Képviselő-testülete 

1. megállapítja, hogy a Szentendre Város Önkormányzat kizárólagos tulajdonában álló, a Szentendre 1926/1 hrsz. alatt lévő, természetben a Szentendre, Bogdányi utca 41. szám alatti 540 m2 nagyságú, lakóház és udvar megnevezésű ingatlan forgalomképes és a lakásállomány részét képezi;
2. úgy dönt, hogy fenti ingatlant a lakásállományból kivonja és értékesítésre kijelöli;
3. a Szentendre Város Önkormányzat tulajdonában álló 1926/1 helyrajzi szám alatt felvett, természetben a Bogdányi u. 41. szám alatti lakóház és udvar megnevezésű, ingatlan-nyilvántartás szerint 540 m2 alapterületű ingatlannal kapcsolatosan elfogadja Szenei Ferenc értékbecslő által készített ingatlan értékbecslés szerinti bruttó 171.760.000 Ft összegű piaci értéket, és ezt tekinti a pályázati kiírásban szerepeltetendő minimum árnak;
4. felkéri a Polgármestert, hogy a pályázati eljárást a tető felújítását követően folytassa le, és a pályázat eredményét terjessze a Képviselő-testület elé a nyertes ajánlattevő kihirdetésének érdekében, figyelemmel az elővásárlási jogosultsággal bírók vonatkozásában fennálló jogi kötelezettségekre is;
5. úgy dönt, hogy a 2023. évi költségvetésben céltartalékot képez az ingatlaneladásból befolyt összegből.
Felelős: Polgármester

Határidő: 2023. december 31.

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Pályázati ügyintéző – intézkedésre
4. Pénzügyi Iroda, Irodavezető - intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. május 25.
Simor Györgyné
jegyzőkönyvvezető

